ເກົາຫຼີເໜືອ ສະຫຼອງ ວັນເກີດ ມື້ລາງຜູ້ນໍາ ຄົນກ່ອນ ທ່ານ ຄິມ ຈົງ ອີລ ( ວີດີໂອ )
ປະຊາຊົນໃນກຸງພຽງຢ້າງ ພາກັນໄປວາງດອກໄມ້ ຢູ່ຕີນອະນຸສາວະລີຮູບປັ້ນ ຂອງມື້ລາງທ່ານ ຄິມ ຈົງ ອີລ ແລະທ່ານ ຄິມ ອີລ ຊຸງ ມື້ລາງບິດາຂອງທ່ານ.
ເກົາຫຼີເໜືອກຳລັງສະຫຼອງວັນເກີດຄົບຮອບ 72 ປີ ຂອງ ທ່ານ ຄິມ ຈົງອີລ ມື້ລາງຜູ້ນຳຂອງຕົນ ໃນເຫດການທີ່ ເອີ້ນວ່າ “ວັນຂອງດາວທີ່ສ່ອງແສງຈ້າ ” ພວກຝູງຊົນໃນກຸງພຽງຢ້າງ ໄດ້ພາກັນໄປວາງດອກໄມ້ໃນ ວັນອາທິດມື້ນີ້ ຢູ່ຕີນອະນຸສາວະລີຮູບປັ້ນຂະໜາດຍັກ ຂອງມື້ລາງທ່ານຄິມ ຈົງ ອີລ ແລະມື້ລາງບິດາຂອງທ່ານ ຄືທ່ານ ຄິມ ອີລ ຊຸງ ຊຶ່ງເປັນຜູ້ກໍ່ຕັ້ງລັດທີ່ນິຍົມລັດທິ Stalin ຂຶ້ນມານັ້ນ ການຕິດປ້າຍ ແລະການເອ້ຍ້ອງຕົກແຕ່ງຕ່າງໆ ເພື່ອເປັນ ຂີດໝາຍວັນເກີດຂອງມື້ລາງທ່ານ ຄິມ ໄດ້ມີຂຶ້ນໃນທົ່ວກຸງພຽງຢ້າງໃນວັນເສົາວານນີ້ ແຕ່ມາ ຮອດຕອນອອກອາກາດນີ້ ຍັງບໍ່ທັນເຫັນມີການເດີນສວນສະໜາມຢ່າງຂະໜານໃຫຍ່ ຫຼື ການສະເຫຼີມສະຫຼອງໃຫຍ່ໃດໆເທື່ອໃນວັນອາທິດ ມື້ນີ້ ຄອບຄົວທ່ານຄິມ ໄດ້ປົກຄອງເກົາຫຼີເໜືອມາດົນກວ່າ 6 ທົດສະວັດ ທ່ານຄິມ ຈົງ ອີລ ໄດ້ເຖິງແກ່ອະສັນຍະກຳໄປ ຍ້ອນໂຣກຫົວໃຈວາຍ ໃນເດືອນທັນວາ ປີ 2011 ແລະ ຄິມ ຈົງ ອຸນ ລູກຊາຍຂອງທ່ານ ໄດ້ຂຶ້ນຄອງອຳນາດແທນ